ddrg/super_eurlex huggingface dataset:
Úradný vestník L 236 , 23/09/2003 S. 0922 - 0922



C. KVALITA VÔD 1. 31984 L 0156: Smernica Rady 84/156/EHS z 8. marca 1984 o limitných hodnotách a kvalitatívnych cieľoch pre vypúšťanie ortuti priemyselnými podnikmi nepoužívajúcimi chlór-alkalickú elektrolýzu (Ú. v. ES L 74, 17.3.1984, s. 49), v znení naposledy zmenenom a doplnenom predpisom: - 31991 L 0692: smernica Rady 91/692/EHS z 23.12.1991 (Ú. v. ES L 377, 31.12.1991, s. 48). Bez ohľadu na ustanovenia článku 3 a prílohy I smernice 84/156/EHS sa limitné hodnoty pre vypúšťanie ortuti a benzopyrénu do vôd uvedené v článku 1 smernice 76/464/EHS [8] o znečistení spôsobenom určitými nebezpečnými látkami vypúšťanými do vodného prostredia spoločenstva do 31. decembra 2006 nevzťahujú na Novácke chemické závody, a. s. v Novákoch na Slovensku. 2. 31986 L 0280: Smernica Rady 86/280/EHS z 12. marca 1982 o limitných hodnotách a kvalitatívnych cieľoch pre vypúšťanie niektorých nebezpečných látok uvedených v zozname I prílohy k smernici 76/464/EHS (Ú. v. ES L 181, 4.7.1986, s. 16), v znení naposledy zmenenom a doplnenom predpisom: - 31991 L 0692: smernica Rady 91/692/EHS z 23.12.1991 (Ú. v. ES L 377, 31.12.1991, s. 48). Bez ohľadu na ustanovenia článku 3 a prílohy I smernice 86/280/EHS sa hodnoty limitov pre vypúšťanie tetrachlóretylénu, trichlóretylénu a tetrachlórmetánu do vôd uvedené v článku 1 smernice 76/464/EHS [9] o znečistení spôsobenom určitými nebezpečnými látkami vypúšťanými do vodného prostredia spoločenstva do 31. decembra 2006 nevzťahujú na Duslo, a. s. v Šali na Slovensku. 3. 31991 L 0271: Smernica Rady 91/271/EHS z 21. mája 1991 o čistení komunálnych odpadových vôd (Ú. v. ES L 135, 30.5.1991, s. 40), v znení zmenenom a doplnenom predpisom: - 31998 L 0015: smernica Komisie 98/15/ES z 27.2.1998 (Ú. v. ES L 67, 7.3.1998, s. 29). Bez ohľadu na ustanovenia článkov 3 a 4 a článku 5 ods. 2 smernice 91/271/EHS sa na Slovensku nebudú do 31. decembra 2015 uplatňovať požiadavky na verejné kanalizácie a čistenie komunálnych odpadových vôd, a to v súlade s týmito čiastkovými cieľmi: - do 31. decembra 2004 je potrebné dosiahnuť súlad so smernicou pre 83 % celkového množstva biologicky odstrániteľného znečistenia; - do 31. decembra 2008 je potrebné dosiahnuť súlad so smernicou pre 91 % celkového množstva biologicky odstrániteľného znečistenia; - do 31. decembra 2010 je potrebné dosiahnuť súlad so smernicou pre aglomerácie s viac ako 10000 ekvivalentnými obyvateľmi; - do 31. decembra 2012 je potrebné dosiahnuť súlad so smernicou pre 97 % celkového množstva biologicky odstrániteľného znečistenia. [8] Ú. v. ES L 129, 18.5.1976, s. 23. Smernica v znení naposledy zmenenom a doplnenom smernicou 2000/60/ES (Ú. v. ES L 327, 22.12.2000, s. 1). [9] Ú. v. ES L 129, 18.5.1976, s. 23. Smernica v znení naposledy zmenenom a doplnenom smernicou 2000/60/ES (Ú. v. ES L 327, 22.12.2000, s. 1). --------------------------------------------------
Úradný vestník L 236 , 23/09/2003 S. 0818 - 0818



C. KVALITA VÔD 1. 31991 L 0271: Smernica Rady 91/271/EHS z 21. mája 1991 o čistení komunálnych odpadových vôd (Ú. v. ES L 135, 30.5.1991, s. 40) v znení zmenenom a doplnenom predpisom: - 31998 L 0015: smernica Komisie 98/15/ES z 27.2.1998 (Ú. v. ES L 67, 7.3.1998, s. 29). Bez ohľadu na ustanovenia článkov 3 a 4 a článku 5 ods. 2 smernice 91/271/EHS sa v Estónsku nebudú do 31. decembra 2010 uplatňovať požiadavky na verejné kanalizácie a čistenie komunálnych odpadových vôd, a to v súlade s týmto čiastkovým cieľom: pre aglomerácie s viac ako 10000 ekvivalentnými obyvateľmi zabezpečí Estónsko súlad s ustanoveniami smernice do 31. decembra 2009. 2. 31998 L 0083: Smernica Rady č. 98/83/ES z 3. novembra 1998 o kvalite vody určenej na ľudskú spotrebu (Ú. v. ES L 330, 5.12.1998, s. 32). Bez ohľadu na ustanovenia článku 5 ods. 2 a článku 8 a časti C prílohy I smernice 98/83/ES: a) hodnoty stanovené pre ukazovatele farba, reakcia vody-pH, železo, mangán, zápach a zákal sa v Estónsku nebudú vzťahovať: - do 31. decembra 2007 na rozvodné systémy, ktoré zásobujú viac ako 2000 osôb; - do 31. decembra 2013 na rozvodné systémy, ktoré zásobujú najviac 2000 osôb; b) hodnoty stanovené pre ukazovatele chloridy, vodivosť a sírany sa v Estónsku nebudú vzťahovať: - do 31. decembra 2008 pre sídelné útvary s viac ako 2000 osobami; - do 31. decembra 2013 pre sídelné útvary s najviac 2000 osobami. --------------------------------------------------
Úradný vestník L 236 , 23/09/2003 S. 0817 - 0817



8. ENERGETIKA 1. 1. 31968 L 0414: Smernica Rady 68/414/EHS z 20. decembra 1968, ktorou sa členským štátom EHS ukladá povinnosť udržiavať minimálne zásoby ropy a/alebo ropných výrobkov (Ú. v. ES L 308, 23.12.1968, s. 14), v znení zmenenom a doplnenom predpisom: - 31998 L 0093: smernica Rady 98/93/ES zo 14.12.1998 (Ú. v. ES L 358, 31.12.1998, s. 100). Bez ohľadu na ustanovenia článku 1 ods. 1 smernice 68/414/EHS sa do 31. decembra 2009 v Estónsku nebude uplatňovať minimálna úroveň zásob ropných výrobkov. Estónsko zabezpečí, aby jeho minimálne zásoby ropných výrobkov pre každú z kategórií uvedených v článku 2 zodpovedali najmenej nasledujúcemu počtu dní priemernej dennej domácej spotreby, ako je definovaná v článku 1 ods. 1: - 10 dní ku dňu pristúpenia; - 20 dní do 31. decembra 2004; - 35 dní do 31. decembra 2005; - 45 dní do 31. decembra 2006; - 50 dní do 31. decembra 2007; - 65 dní do 31. decembra 2008; - 90 dní do 31. decembra 2009. 2. 31996 L 0092: Smernica Európskeho parlamentu a Rady č. 96/92/ES z 19. decembra 1996 o spoločnej právnej úprave vnútorného trhu s elektrickou energiou (Ú. v. ES L 27, 30.1.1997, s. 20). Článok 19 ods. 2 sa nebude v Estónsku uplatňovať do 31. decembra 2008. --------------------------------------------------
Úradný vestník L 236 , 23/09/2003 S. 0831 - 0831



8. SOCIÁLNA POLITIKA A ZAMESTNANOSŤ ZDRAVIE A BEZPEČNOSŤ 1. 31989 L 0654: Smernica Rady 89/654/EHS z 30. novembra 1989 o minimálnych požiadavkách na bezpečnosť a ochranu zdravia na pracovisku (prvá samostatná smernica v zmysle článku 16 ods. 1 smernice 89/391/EHS) (Ú. v. ES L 393, 30.12.1989, s. 1). V Lotyšsku sa smernica Rady 89/654/EHS do 31. decembra 2004 nevzťahuje na zariadenia, ktoré už boli v prevádzke k 27. marcu 2002. Odo dňa pristúpenia do konca uvedenej lehoty bude Lotyšsko naďalej pravidelne poskytovať Komisii aktualizované informácie o harmonograme a opatreniach prijatých na zabezpečenie súladu s touto smernicou. 2. 31989 L 0655: Smernica Rady 89/655/EHS z 30. novembra 1989 o minimálnych požiadavkách na bezpečnosť a ochranu zdravia pri používaní pracovných zariadení pracovníkmi pri práci (druhá samostatná smernica v zmysle článku 16 ods. 1 smernice 89/391/EHS) (Ú. v. ES L 393, 30.12.1989, s. 13) v znení naposledy zmenenom a doplnenom predpisom: - 32001 L 0045: smernica Európskeho parlamentu a Rady č. 2001/45/ES z 27.6.2001 (Ú. v. ES L 195, 19.7.2001, s. 46). V Lotyšsku sa smernica 89/655/EHS nebude uplatňovať do 1. júla 2004 na pracovné zariadenia, ktoré sa používali k 13. decembru 2002. Odo dňa pristúpenia do konca uvedeného obdobia bude Lotyšsko naďalej podávať Komisii aktualizované informácie o časovom harmonograme a opatreniach prijatých na zabezpečenie súladu so smernicou. 3. 31990 L 0270: Smernica Rady 90/270/EHS z 29. mája 1990 o minimálnych požiadavkách na bezpečnosť a ochranu zdravia pri práci so zobrazovacími jednotkami (piata samostatná smernica v zmysle článku 16 ods. 1 Smernice 89/391/EHS) (Ú. v. ES L 156, 21.6.1990, s. 14). V Lotyšsku sa Smernica Rady 90/270/EHS do 31. decembra 2004 nevzťahuje na zariadenia, ktoré už boli v prevádzke k 1. júnu 2001. Odo dňa pristúpenia do konca uvedenej lehoty bude Lotyšsko naďalej pravidelne poskytovať Komisii aktualizované informácie o harmonograme a opatreniach prijatých na zabezpečenie súladu s touto smernicou. --------------------------------------------------
Úradný vestník L 236 , 23/09/2003 S. 0848 - 0848



2. SLOBODA POSKYTOVAŤ SLUŽBY 1. 31997 L 0009: Smernica Európskeho parlamentu a Rady 97/9/ES z 3. marca 1997 o systémoch náhrad pre investorov (Ú. v. ES L 84, 26.3.1997, s. 22). Bez ohľadu na ustanovenia článku 4 ods. 1 smernice 97/9/ES sa do 31. decembra 2007 na Maďarsko nevzťahuje minimálna výška náhrad. Maďarsko zabezpečí, aby jeho systém náhrad pre investorov poskytoval do 31. decembra 2004 náhrady najmenej vo výške 3 783 EUR a od 1. januára 2005 do 31. decembra 2007 najmenej vo výške 7 565 EUR. Počas prechodného obdobia ostáva zachované právo ostatných členských štátov zabrániť prevádzkovaniu pobočky maďarskej investičnej spoločnosti zriadenej na ich území, pokiaľ sa nezačlení do úradne uznaného systému náhrad pre investorov na území dotknutého členského štátu, aby sa vyrovnal rozdiel medzi maďarskou výškou náhrad a minimálnou výškou uvedenou v článku 4 ods. 1. Do 31. decembra 2007 nesmie výška náhrady poskytnutá v Maďarsku investičnou spoločnosťou z iného členského štátu presiahnuť minimálnu výšku náhrady uvedenú v článku 4 ods. 1 smernice 97/9/ES. Počas tohto obdobia nesmie rozsah krytia poskytovaného v Maďarsku investičnou spoločnosťou z iného členského štátu presiahnuť rozsah krytia poskytovaného v rámci zodpovedajúceho systému náhrad pre investorov v Maďarsku. 2. 32000 L 0012: Smernica Európskeho parlamentu a Rady 2000/12/ES z 20. marca 2000 o zakladaní a podnikaní úverových inštitúcií (Ú. v. ES L 126, 26.5.2000, s. 1) v znení zmenenom a doplnenom predpisom: - 32000 L 0028: smernica Európskeho parlamentu a Rady 2000/28/ES z 18.9.2000 (Ú. v. ES L 275, 27.10.2000, s. 37). So zreteľom na článok 5 smernice 2000/12/ES sa požiadavka počiatočného kapitálu ustanovená v odseku 2 do 31. decembra 2007 nevzťahuje na úverové družstvá v Maďarsku založené už ku dňu pristúpenia. Maďarsko zabezpečí, aby sa pre tieto úverové družstvá do 31. decembra 2006 vyžadoval počiatočný kapitál najmenej vo výške 378200 EUR a od 1. januára 2007 do 31. decembra 2007 najmenej vo výške 756500 EUR. Počas prechodného obdobia nesmú podľa článku 5 ods. 4 vlastné zdroje týchto podnikov klesnúť pod najvyššiu úroveň dosiahnutú s účinnosťou odo dňa pristúpenia. --------------------------------------------------
Úradný vestník L 236 , 23/09/2003 S. 0859 - 0859



2. SLOBODA POHYBU OSÔB Zmluva o založení Európskeho spoločenstva; 31968 L 0360: Smernica Rady 68/360/EHS z 15. októbra 1968 o odstránení prekážok pohybu a pobytu pracovníkov členských štátov a ich rodín v rámci spoločenstva (Ú. v. ES L 257, 19.10.1968, s. 13) v znení naposledy zmenenom a doplnenom predpisom: - 11994 N: akt o podmienkach pristúpenia a o úpravách zmlúv - pristúpenie Rakúskej republiky, Fínskej republiky a Švédskeho kráľovstva (Ú. v. ES C 241, 29.8.1994, s. 21); 31968 R 1612: Nariadenie Rady (EHS) č. 1612/68 z 15. októbra 1968 o slobode pohybu pracovníkov v rámci spoločenstva (Ú. v. ES L 257, 19.10.1968, s. 2), v znení naposledy zmenenom a doplnenom predpisom: - 31992 R 2434: nariadenie Rady (EHS) č. 2434/92 z 27.7.1992 (Ú. v. ES L 245, 26.8.1992, s. 1). 1. Článok 39 sa vo vzťahu k slobode pohybu pracovníkov bude na Malte plne uplatňovať, pokiaľ nie je v prechodných ustanoveniach odsekov 2 až 4 ustanovené inak. 2. Malta môže do uplynutia siedmich rokov odo dňa pristúpenia použiť postupy uvedené v nasledujúcich pododsekoch. Ak sa na Malte vyskytne alebo možno predvídať závažné narušenie trhu práce, ktoré by mohlo vážne ohroziť životnú úroveň alebo úroveň zamestnanosti v určitom regióne alebo povolaní, informuje o tom Komisiu a ostatné členské štáty a poskytne im všetky dôležité údaje. Na základe tohto oznámenia môže Malta požiadať Komisiu, aby vyhlásila celkové alebo čiastočné pozastavenie uplatňovania článkov 1 až 6 nariadenia (EHS) č. 1612/68 s cieľom obnoviť bežný stav v tomto regióne alebo povolaní. Komisia rozhodne o pozastavení a o jeho trvaní a rozsahu najneskôr do dvoch týždňov od doručenia žiadosti a o svojom rozhodnutí upovedomí Radu. Každý členský štát je oprávnený do dvoch týždňov od vydania rozhodnutia Komisie požiadať Radu o jeho zrušenie alebo zmenu a doplnenie. Rada rozhodne o žiadosti kvalifikovanou väčšinou do dvoch týždňov. Malta môže v naliehavých a výnimočných prípadoch pozastaviť uplatňovanie článkov 1 až 6 nariadenia (EHS) č. 1612/68; následne je však povinná oznámiť to zároveň s udaním dôvodov Komisii. 3. S cieľom získať počas siedmich rokov odo dňa pristúpenia vopred informácie o každej situácii, ktorá si môže vyžiadať postup v súlade s ods. 2, môže Malta zachovať systém vydávania pracovných povolení pre štátnych príslušníkov iných členských štátov, na ktorých sa vzťahujú články 1 až 6 nariadenia (EHS) č. 1612/68, pričom tieto pracovné povolenia bude vydávať automaticky. 4. So zreteľom na to, že niektoré ustanovenia smernice 68/360/EHS nemožno oddeliť od tých ustanovení nariadenia (EHS) č. 1612/68, ktorých uplatňovanie možno podľa odseku 2 odložiť, je Malta oprávnená sa odchýliť od týchto ustanovení v rozsahu nevyhnutnom na uplatňovanie odseku 2. --------------------------------------------------
Zmluva o ústave pre európu - ČASŤ III — POLITIKY A FUNGOVANIE ÚNIE - HLAVA III — VNÚTORNÉ POLITIKY A ČINNOSTI - KAPITOLA IV — PRIESTOR SLOBODY, BEZPEČNOSTI A SPRAVODLIVOSTI - Oddiel 2 — Politiky vzťahujúce sa na hraničné kontroly, azyl a prisťahovalectvo - Článok III-266



Úradný vestník 310 , 16/12/2004 S. 0115 - 0116



Článok III-266 1. Únia tvorí spoločnú politiku v oblasti azylu, subsidiárnej ochrany a dočasnej ochrany s cieľom poskytnúť zodpovedajúce právne postavenie každému štátnemu príslušníkovi tretej krajiny, ktorý potrebuje medzinárodnú ochranu, a zabezpečiť súlad so zásadou nenavracania. Táto politika musí byť v súlade so Ženevským dohovorom z 28. júla 1951 a Protokolom z 31. januára 1967 týkajúcim sa právneho postavenia utečencov, ako aj inými príslušnými zmluvami. 2. Na účely odseku 1 ustanovujú európske zákony alebo európske rámcové zákony opatrenia pre spoločný európsky azylový systém, ktorý zahŕňa: a) jednotný štatút azylu pre štátnych príslušníkov tretích krajín platný v celej Únii, b) jednotný štatút subsidiárnej ochrany pre štátnych príslušníkov tretích krajín, ktorí bez toho, aby získali európsky azyl, potrebujú medzinárodnú ochranu, c) spoločný systém dočasnej ochrany pre vyhnancov v prípade hromadného prílevu, d) spoločné postupy udeľovania a odnímania jednotného štatútu azylu alebo subsidiárnej ochrany, e) kritériá a mechanizmy na určenie členského štátu príslušného pre posúdenie žiadosti o azyl alebo o subsidiárnu ochranu, f) normy týkajúce sa podmienok prijímania žiadateľov o azyl alebo o subsidiárnu ochranu, g) partnerstvo a spoluprácu s tretími krajinami na účely zvládnutia prílevov žiadateľov o azyl alebo o subsidiárnu alebo dočasnú ochranu. 3. Ak sa jeden alebo viac členských štátov ocitne v naliehavej núdzovej situácii v dôsledku náhleho prílevu štátnych príslušníkov tretích krajín, môže Rada na návrh Komisie prijať európske nariadenia alebo európske rozhodnutia obsahujúce dočasné opatrenia v prospech dotknutého, respektíve dotknutých členských štátov. Rada sa uznáša po porade s Európskym parlamentom. --------------------------------------------------
Zmluva o ústave pre európu - ČASŤ II — CHARTA ZÁKLADNÝCH PRÁV ÚNIE - HLAVA V — OBČIANSTVO - Článok II-100



Úradný vestník 310 , 16/12/2004 S. 0050 - 0050



Článok II-100 Právo voliť a byť volený vo voľbách do orgánov územnej samosprávy Každý občan Únie má právo voliť a byť volený vo voľbách do orgánov územnej samosprávy v členskom štáte, v ktorom má bydlisko, a to za rovnakých podmienok ako štátni príslušníci toho štátu. --------------------------------------------------
Zmluva o ústave pre európu - ČASŤ III — POLITIKY A FUNGOVANIE ÚNIE - HLAVA III — VNÚTORNÉ POLITIKY A ČINNOSTI - KAPITOLA I — VNÚTORNÝ TRH - Oddiel 1 — Vytvorenie a fungovanie vnútorného trhu - Článok III-134



Úradný vestník 310 , 16/12/2004 S. 0059 - 0060



Článok III-134 Európske zákony alebo európske rámcové zákony ustanovia opatrenia potrebné na zabezpečenie slobody pohybu pracovníkov v zmysle článku III-133. Prijímajú sa po porade s Hospodárskym a sociálnym výborom. Európske zákony alebo európske rámcové zákony sú zamerané najmä na: a) zabezpečovanie úzkej spolupráce medzi vnútroštátnymi službami zamestnanosti, b) odstránenie takých administratívnych postupov a praxe, ako aj lehôt prístupu k dostupným zamestnaniam, stanovených buď vnútroštátnymi právnymi predpismi alebo predchádzajúcimi zmluvami uzavretými medzi členskými štátmi, ktorých zachovanie by predstavovalo prekážku liberalizácie pohybu pracovníkov, c) odstránenie všetkých lehôt a iných obmedzení stanovených buď vnútroštátnymi právnymi predpismi alebo predchádzajúcimi zmluvami uzavretými medzi členskými štátmi, ktoré ustanovujú pre pracovníkov iných členských štátov iné podmienky slobodného výberu zamestnania ako pre pracovníkov dotknutého štátu, d) vytvorenie vhodných mechanizmov, ktoré by umožnili prepojenie medzi ponukou pracovných miest a dopytu po nich a napomáhali dosahovaniu rovnováhy medzi ponukou a dopytom na trhu práce takým spôsobom, aby sa zabránilo vážnemu ohrozeniu životnej úrovne a úrovne zamestnanosti rôznych regiónov a priemyselných odvetví. --------------------------------------------------
Zmluva o ústave pre európu - ČASŤ II — CHARTA ZÁKLADNÝCH PRÁV ÚNIE - HLAVA III — ROVNOSŤ - Článok II-84



Úradný vestník 310 , 16/12/2004 S. 0046 - 0047



Článok II-84 Práva dieťaťa 1. Deti majú právo na takú ochranu a starostlivosť, ktorá je potrebná pre ich blaho. Môžu slobodne vyjadrovať svoje názory. Tieto názory sa berú do úvahy pri otázkach, ktoré sa ich týkajú, s prihliadnutím na ich vek a vyspelosť. 2. Pri všetkých opatreniach prijatých orgánmi verejnej moci alebo súkromnými inštitúciami, ktoré sa týkajú detí, sa musia v prvom rade brať do úvahy najlepšie záujmy dieťaťa. 3. Každé dieťa má právo na pravidelné udržiavanie osobných vzťahov a priamych stykov s obidvomi svojimi rodičmi, ak to nie je v rozpore s jeho záujmom. --------------------------------------------------
Zmluva o ústave pre európu - ČASŤ III — POLITIKY A FUNGOVANIE ÚNIE - HLAVA VI — FUNGOVANIE ÚNIE - KAPITOLA I — INŠTITUCIONÁLNE USTANOVENIA - Oddiel 2 — Poradné orgány Únie - Pododdiel 2 — Hospodársky a sociálny výbor - Článok III-392



Úradný vestník 310 , 16/12/2004 S. 0169 - 0169



Článok III-392 Európsky parlament, Rada alebo Komisia sa poradia s Hospodárskym a sociálnym výborom v prípadoch ustanovených ústavou. Tieto inštitúcie sa s ním môžu poradiť vo všetkých prípadoch, keď to považujú za vhodné. Môže tiež vypracovať stanovisko z vlastného podnetu. Ak to Európsky parlament, Rada alebo Komisia považujú za nevyhnutné, stanovia výboru na predloženie jeho stanoviska lehotu, ktorá nesmie byť kratšia ako jeden mesiac od dátumu doručenia oznámenia predsedovi. Po uplynutí tejto lehoty neexistencia stanoviska nebráni ďalšiemu postupu. Stanovisko výboru sa spolu so zápisnicou z jeho rokovania predkladá Európskemu parlamentu, Rade a Komisii. --------------------------------------------------
Zmluva o ústave pre európu - ČASŤ III — POLITIKY A FUNGOVANIE ÚNIE - HLAVA III — VNÚTORNÉ POLITIKY A ČINNOSTI - KAPITOLA I — VNÚTORNÝ TRH - Oddiel 5 — Pravidlá hospodárskej súťaže - Pododdiel 2 — Pomoc poskytnutá členskými štátmi - Článok III-167



Úradný vestník 310 , 16/12/2004 S. 0071 - 0072



Článok III-167 1. Pokiaľ nie je v ústave ustanovené inak, akákoľvek pomoc poskytnutá členským štátom alebo akoukoľvek formou zo štátnych zdrojov, ktorá skresľuje hospodársku súťaž alebo hrozí skresľovaním hospodárskej súťaže tým, že zvýhodňuje určité podniky alebo výrobu určitých druhov tovaru, sa považuje za nezlučiteľnú s vnútorným trhom, pokiaľ ovplyvňuje obchod medzi členskými štátmi. 2. S vnútorným trhom je zlučiteľná: a) pomoc sociálnej povahy poskytnutá jednotlivým spotrebiteľom za predpokladu, že je poskytnutá bez diskriminácie vo vzťahu k pôvodu výrobkov, b) pomoc určená na náhradu škody spôsobenej prírodnými katastrofami alebo výnimočnými udalosťami, c) pomoc poskytnutá hospodárstvu určitých oblastí Spolkovej republiky Nemecko dotknutých rozdelením Nemecka v rozsahu potrebnom na vyrovnanie hospodárskych nevýhod spôsobených týmto rozdelením. Päť rokov od nadobudnutia platnosti Zmluvy o Ústave pre Európu môže Rada na návrh Komisie prijať európske rozhodnutie, ktorým sa zruší toto ustanovenie. 3. Za zlučiteľnú s vnútorným trhom možno považovať: a) pomoc na podporu hospodárskeho rozvoja tých oblastí, v ktorých je mimoriadne nízka životná úroveň alebo závažne nízka zamestnanosť, a oblastí uvedených v článku III-424 so zreteľom na ich štrukturálnu, hospodársku a sociálnu situáciu, b) pomoc na podporu vykonávania dôležitého projektu spoločného európskeho záujmu alebo na nápravu závažnej poruchy fungovania hospodárstva členského štátu, c) pomoc na uľahčenie rozvoja určitých hospodárskych činností alebo určitých hospodárskych oblastí, pokiaľ táto pomoc neovplyvňuje podmienky obchodovania v rozsahu, ktorý by bol v rozpore so spoločným záujmom, d) pomoc na podporu kultúry a na zachovanie kultúrneho dedičstva, pokiaľ takáto pomoc neovplyvňuje podmienky obchodovania a hospodárskej súťaže v Únii v rozsahu, ktorý by bol v rozpore so spoločným záujmom, e) iné kategórie pomoci, ktoré môžu byť vymedzené európskymi nariadeniami alebo európskymi rozhodnutiami prijatými Radou na návrh Komisie. --------------------------------------------------
Zmluva o ústave pre európu - ČASŤ III — POLITIKY A FUNGOVANIE ÚNIE - HLAVA III — VNÚTORNÉ POLITIKY A ČINNOSTI - KAPITOLA IV — PRIESTOR SLOBODY, BEZPEČNOSTI A SPRAVODLIVOSTI - Oddiel 4 — Justičná spolupráca v trestných veciach - Článok III-270



Úradný vestník 310 , 16/12/2004 S. 0118 - 0119



Článok III-270 1. Justičná spolupráca v trestných veciach v Únii je založená na zásade vzájomného uznávania rozsudkov a iných súdnych rozhodnutí a zahŕňa aproximáciu zákonov a iných právnych predpisov členských štátov v oblastiach uvedených v odseku 2 a článku III-271. Európske zákony alebo európske rámcové zákony ustanovujú opatrenia zamerané na: a) vytvorenie pravidiel a postupov na zabezpečovanie uznávania všetkých foriem rozsudkov a iných súdnych rozhodnutí v celej Únii, b) predchádzanie sporom o právomoc medzi členskými štátmi a ich riešenie, c) podpory vzdelávania sudcov a justičných pracovníkov, d) uľahčovanie spolupráce medzi súdmi alebo rovnocennými orgánmi členských štátov v rámci trestného stíhania a výkonu rozhodnutí. 2. Európske rámcové zákony môžu ustanoviť minimálne pravidlá s cieľom uľahčiť v potrebnom rozsahu vzájomné uznávanie rozsudkov a iných súdnych rozhodnutí, ako aj policajnú a justičnú spoluprácu v trestných veciach, ktoré majú cezhraničný rozmer. Tieto minimálne pravidlá zohľadňujú rozdiely medzi právnymi tradíciami a systémami členských štátov. Týkajú sa: a) vzájomnej prípustnosti dôkazov medzi členskými štátmi, b) práv jednotlivcov v trestnom konaní, c) práv obetí trestných činov, d) ďalších osobitných aspektov trestného konania, ktoré Rada vopred určí európskym rozhodnutím; pri prijímaní tohto rozhodnutia sa Rada uznáša jednomyseľne po získaní súhlasu Európskeho parlamentu. Prijatie minimálnych pravidiel uvedených v tomto odseku nebráni členským štátom zachovať alebo zaviesť vyššiu úroveň ochrany pre jednotlivcov. 3. Ak sa člen Rady domnieva, že navrhovaným európskym rámcovým zákonom uvedeným v odseku 2 by mohli byť dotknuté základné aspekty jeho systému trestného súdnictva, môže požiadať, aby o návrhu rámcového zákona rokovala Európska rada. V takom prípade sa postup uvedený v článku III-396 pozastaví. Európska rada po prerokovaní a do štyroch mesiacov od tohto pozastavenia buď: a) vráti návrh späť Rade, čím sa ukončí pozastavenie postupu uvedeného v článku III-396, alebo b) požiada Komisiu alebo skupinu členských štátov, od ktorej návrh pochádzal, aby predložila nový návrh; v tomto prípade sa pôvodne navrhovaný právny akt považuje za neprijatý. 4. Ak do uplynutia lehoty uvedenej v odseku 3 Európska rada nekonala, alebo ak do dvanástich mesiacov od predloženia nového návrhu podľa odseku 3 písm. b) nebol prijatý európsky rámcový zákon a ak si najmenej jedna tretina členských štátov želá nadviazať posilnenú spoluprácu na základe dotknutého návrhu rámcového zákona, oznámia to Európskemu parlamentu, Rade a Komisii. V takom prípade sa povolenie uskutočňovať posilnenú spoluprácu podľa článkov I-44 ods. 2 a III-419 ods. 1 považuje za udelené a uplatnia sa ustanovenia o posilnenej spolupráci. --------------------------------------------------